CELEX: 52009PC0107
Language: el
Date: 2009-03-05
Title: Πρόταση Αποφασης του Συμβουλίου για τη θέσπιση της κοινής θέσης της Κοινότητας στη Γενική Επιτροπή Αλιείας για τη Μεσόγειο (ΓΕΑΜ)

Σημαντική ανακοίνωση νομικού περιεχομένου

|

52009PC0107

Πρόταση Αποφασης του Συμβουλίου για τη θέσπιση της κοινής θέσης της Κοινότητας στη Γενική Επιτροπή Αλιείας για τη Μεσόγειο (ΓΕΑΜ)  /* COM/2009/0107 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 5.3.2009COM(2009) 107 τελικόΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια τη θέσπιση της κοινής θέσης της Κοινότητας στη Γενική Επιτροπή Αλιείας για τη Μεσόγειο (ΓΕΑΜ)(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΣύμφωνα με το άρθρο 300 παράγραφος 2, δεύτερο εδάφιο της συνθήκης ΕΚ, στις περιπτώσεις που όργανα των οποίων η σύσταση γίνεται βάσει διεθνών συμφωνιών, καλούνται να λάβουν αποφάσεις που παράγουν έννομα αποτελέσματα, με εξαίρεση τις αποφάσεις που συμπληρώνουν ή τροποποιούν το θεσμικό πλαίσιο της συμφωνίας, το Συμβούλιο, μετά από πρόταση της Επιτροπής, καθορίζει τη θέση που θα υιοθετηθεί από την Κοινότητα.Βάσει αυτής της υποχρέωσης, και μετά την υποβολή παρόμοιας πρότασης για τη θέσπιση θέσης της Κοινότητας στην ICCAT (Απόφαση του Συμβουλίου για τη θέσπιση θέσης της Κοινότητας στη Διεθνή Επιτροπή για τη Διατήρηση των Θυννοειδών του Ατλαντικού (ICCAT) της 11ης Νοεμβρίου 2008, Έγγρ. 14863/08, PECH 278 ΓΙΑ ΥΠΗΡΕΣΙΑΚΗ ΧΡΗΣΗ), η Ευρωπαϊκή Επιτροπή προτείνει την παρούσα απόφαση, η οποία αφορά την Γενική Επιτροπή Αλιείας για τη Μεσόγειο (ΓΕΑΜ).Στόχος της συνημμένης πρότασης είναι η θέσπιση της κοινοτικής θέσης στη ΓΕΑΜ όταν το εν λόγω όργανο καλείται να υιοθετήσει συστάσεις οι οποίες παράγουν έννομα αποτελέσματα για την Κοινότητα, όπως προβλέπεται στο συνημμένο σχέδιο απόφασης του Συμβουλίου.Σύμφωνα με τις αρμοδιότητες της Επιτροπής δυνάμει της Συνθήκης ΕΚ, η Ευρωπαϊκή Επιτροπή εκπροσωπεί τα συμφέροντα της Κοινότητας σε Περιφερειακές Οργανώσεις Διαχείρισης της Αλιείας. Κατά συνέπεια, η Ευρωπαϊκή Επιτροπή διαπραγματεύεται, λαμβάνει τον λόγο και ψηφίζει εξ ονόματος της Κοινότητας. Στην περίπτωση του ΓΕΑΜ η αρμοδιότητα αυτή καλύπτει, συγκεκριμένα, θέματα τα οποία συνδέονται με τη διαχείριση της αλιείας, τη συμμόρφωση και τον προϋπολογισμό. Η Επιτροπή εξασφαλίζει επίσης την ενεργό συμμετοχή της Κοινότητας στις συνεδριάσεις των συμβαλλόμενων μερών.Τα κράτη μέλη είναι επίσης συμβαλλόμενα μέρη της ΓΕΑΜ. Τα θέματα που θα εξετάζονται στο πλαίσιο αυτό μπορεί να είναι είτε μικτής αρμοδιότητας είτε αρμοδιότητας των κρατών μελών. Εντούτοις, όπως έχει δείξει η προηγούμενη εμπειρία, συνιστάται θερμά, και είναι προς το συμφέρον της Κοινότητας, να επιτευχθεί κοινή θέση η οποία να συγκεντρώνει τη μεγαλύτερη δυνατή συναίνεση.Η Ευρωπαϊκή Επιτροπή και τα κράτη μέλη παρέχουν, κατόπιν αιτήματος της ΓΕΑΜ, οιαδήποτε διαθέσιμα στατιστικά, επιστημονικά και λοιπά στοιχεία μπορεί να απαιτούνται και μεριμνούν ώστε να παρίστανται επιστήμονες στις επιστημονικές συνεδριάσεις.Το Συμβούλιο θεσπίζει τη θέση της Κοινότητας στις ετήσιες συνεδριάσεις της ΓΕΑΜ, όταν το εν λόγω όργανο καλείται να λάβει απόφαση η οποία παράγει έννομα αποτελέσματα, σύμφωνα με το άρθρο 300 παράγραφος 2, δεύτερο εδάφιο.Η θέση της Κοινότητας βασίζεται στα πιο πρόσφατα διαθέσιμα στατιστικά, βιολογικά και λοιπά επιστημονικά στοιχεία, τα οποία διαβιβάζει η επιστημονική επιτροπή της ΠΟΔΑ, περιλαμβάνοντας στοιχεία και συμβουλές σχετικά με τη δυναμική της βιολογίας και του πληθυσμού του οικείου είδους ιχθύων, την κατάσταση των ιχθυαποθεμάτων, τις συνέπειες της αλιείας στα εν λόγω αποθέματα και τα μέτρα για τη διατήρηση και τη διαχείρισή τους.Με βάση τα προαναφερόμενα η Επιτροπή προτείνει να εγκρίνει το Συμβούλιο τη συνημμένη εντολή εξ ονόματος της Ευρωπαϊκής Κοινότητας όσον αφορά τις ετήσιες συνεδριάσεις της ΓΕΑΜ για τη λήψη αποφάσεων οι οποίες παράγουν έννομα αποτελέσματα, με εξαίρεση τις αποφάσεις που συμπληρώνουν ή τροποποιούν το θεσμικό πλαίσιο των συμφωνιών για τη σύσταση της ΓΕΑΜ.ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια τη θέσπιση της κοινής θέσης της Κοινότητας στη Γενική Επιτροπή Αλιείας για τη Μεσόγειο (ΓΕΑΜ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37, σε συνδυασμό με το άρθρο 300 παράγραφος 2 δεύτερο εδάφιο,την πρόταση της Επιτροπής,Εκτιμώντας τα εξής:(1) Το άρθρο 33 της Συνθήκης, σε συνδυασμό με το άρθρο 32 προβλέπει ότι ένας από τους στόχους της Κοινής Αλιευτικής Πολιτικής είναι η διασφάλιση της διαθεσιμότητας του εφοδιασμού. Ο κανονισμός (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της κοινής αλιευτικής πολιτικής, ορίζει ότι η Κοινότητα εφαρμόζει την προληπτική προσέγγιση λαμβάνοντας μέτρα που έχουν ως στόχο την προστασία και τη διατήρηση των υδρόβιων πόρων, τη διασφάλιση της βιώσιμης εκμετάλλευσής τους και την ελαχιστοποίηση της επίπτωσης των αλιευτικών δραστηριοτήτων στα θαλάσσια οικοσυστήματα. Ο εν λόγω κανονισμός προβλέπει επίσης ότι η Κοινότητα πρέπει να επιδιώκει την προοδευτική εφαρμογή μιας προσέγγισης, όσον αφορά τη διαχείριση της αλιείας, που να στηρίζεται στο οικοσύστημα, και θα πρέπει να συμβάλλει στη διεξαγωγή αποδοτικών αλιευτικών δραστηριοτήτων μέσα σε έναν οικονομικά βιώσιμο και ανταγωνιστικό κλάδο αλιείας και υδατοκαλλιέργειας, παρέχοντας ένα επαρκές βιοτικό επίπεδο σε όσους εξαρτώνται από αλιευτικές δραστηριότητες, λαμβάνοντας ταυτόχρονα υπόψη τα συμφέροντα των καταναλωτών.(2) Η Ευρωπαϊκή Κοινότητα, καθώς και η Βουλγαρία, η Κύπρος, η Γαλλία, η Ελλάδα, η Ιταλία, η Μάλτα, η Ρουμανία, η Σλοβενία και η Ισπανία, είναι συμβαλλόμενα μέρη της Γενικής Επιτροπής Αλιείας για τη Μεσόγειο (ΓΕΑΜ). Η ΓΕΑΜ μπορεί, βάσει επιστημονικών αποδείξεων, να διατυπώνει δεσμευτικές συστάσεις με στόχο τη διατήρηση των αποθεμάτων έμβιων υδρόβιων πόρων στη Μεσόγειο και στη Μαύρη Θάλασσα σε επίπεδα τα οποία θα επιτρέπουν τα μέγιστα βιώσιμα αλιεύματα για την κάλυψη διατροφικών και λοιπών αναγκών.(3) Σύμφωνα με το δεύτερο εδάφιο του άρθρου 300 παράγραφος 2 της συνθήκης ΕΚ, η θέση της Κοινότητας σε οργανισμούς οι οποίοι έχουν συσταθεί βάσει περιφερειακών αλιευτικών συμφωνιών, οι οποίοι καλούνται να λάβουν αποφάσεις που παράγουν έννομα αποτελέσματα, πλην εκείνων που τροποποιούν το θεσμικό πλαίσιο των οικείων συμφωνιών, εγκρίνεται με ειδική πλειοψηφία από το Συμβούλιο κατόπιν πρότασης της Επιτροπής.ΑΠΟΦΑΣΙΖΕΙ:Άρθρο 1Η θέση προς έγκριση εξ ονόματος της Κοινότητας στη Γενική Επιτροπή Αλιείας για τη Μεσόγειο (ΓΕΑΜ), όταν η εν λόγω επιτροπή καλείται να λάβει αποφάσεις οι οποίες παράγουν έννομα αποτελέσματα, επισυνάπτεται στην παρούσα απόφαση.Άρθρο 2Η εν λόγω απόφαση θα αξιολογηθεί και, εφόσον αυτό ενδείκνυται, θα αναθεωρηθεί από το Συμβούλιο κατόπιν πρότασης της Επιτροπής, το αργότερο κατά την ετήσια συνεδρίαση της Γενικής Επιτροπής Αλιείας για τη Μεσόγειο (ΓΕΑΜ) το 2014.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΗ θέση της Κοινότητας στη ΓΕΑΜ1. ΑρχέςΣτο πλαίσιο της ΓΕΑΜ, η Ευρωπαϊκή Κοινότητα:α) ενεργεί σύμφωνα με τους στόχους που επιδιώκει να επιτύχει η Κοινότητα στο πλαίσιο της Κοινής Αλιευτικής Πολιτικής, ειδικότερα μέσω της προληπτικής προσέγγισης για την επίτευξη της βιώσιμης εκμετάλλευσης των έμβιων υδρόβιων πόρων στην περιοχή της σύμβασης της ΓΕΑΜ, για την προώθηση της σταδιακής εφαρμογής μιας προσέγγισης όσον αφορά τη διαχείριση της αλιείας που να στηρίζεται στο οικοσύστημα και για την ελαχιστοποίηση της επίπτωσης των αλιευτικών δραστηριοτήτων στο θαλάσσιο οικοσύστημα, καθώς και μέσω της προώθησης ενός οικονομικά βιώσιμου και ανταγωνιστικού κοινοτικού αλιευτικού τομέα,, παρέχοντας επαρκές βιοτικό επίπεδο σε όσους εξαρτώνται από τις αλιευτικές δραστηριότητες και λαμβάνοντας ταυτόχρονα υπόψη τα συμφέροντα των καταναλωτών·β) εξασφαλίζει ότι οι συστάσεις της ΓΕΑΜ είναι σύμφωνες με τους στόχους της σύμβασης της ΓΕΑΜ·γ) εξασφαλίζει ότι οι συστάσεις της ΓΕΑΜ συνάδουν με το διεθνές δίκαιο και ιδίως με τις διατάξεις της Σύμβασης των Ηνωμένων Εθνών για το Δίκαιο της Θαλάσσης, της Συμφωνίας των ΗΕ σχετικά με τη διατήρηση και διαχείριση των αλληλοεπικαλυπτόμενων και των άκρως μεταναστευτικών αποθεμάτων ιχθύων και της Συμφωνίας για την προώθηση της τήρησης διεθνών μέτρων διατήρησης και διαχείρισης από αλιευτικά σκάφη στην ανοιχτή θάλασσα.δ) προωθεί την εναρμόνιση με τα μέτρα που έχουν εγκριθεί από άλλες Περιφερειακές Οργανώσεις Διαχείρισης της Αλιείας·ε) επιδιώκει τη συνέργεια της πολιτικής που ασκεί η Κοινότητα στο πλαίσιο των διμερών αλιευτικών σχέσεών της με τρίτες χώρες και τη συνοχή με την πολιτική της στον τομέα των εξωτερικών σχέσεων·στ) εξασφαλίζει την τήρηση των δεσμεύσεων της Κοινότητας σε διεθνές επίπεδο.2. ΠροσανατολισμοίΗ Ευρωπαϊκή Επιτροπή θα επιδιώξει, στο μέτρο του δυνατού, να στηρίξει την έγκριση των παρακάτω δράσεων της ΓΕΑΜ:α) τη λήψη μέτρων διατήρησης και διαχείρισης των αλιευτικών πόρων, τα οποία θα βασίζονται στις βέλτιστες διαθέσιμες επιστημονικές συμβουλές. Όπου αυτό είναι απαραίτητο, θα εξεταστεί η λήψη ειδικών μέτρων για τα αποθέματα τα οποία υφίστανται τις επιπτώσεις της υπεραλίευσης ώστε να αποφευχθεί οιαδήποτε αύξηση των αλιευτικών δραστηριοτήτων·β) την κατάστρωση μακροπρόθεσμων σχεδίων διαχείρισης για την ανάκτηση ή τη βιώσιμη εκμετάλλευση των αλιευτικών πόρων ώστε να εξασφαλιστεί η σταδιακή σταθεροποίηση των αλιευτικών δραστηριοτήτων εντός βιώσιμων ορίων, με την επιφύλαξη της λήψης επειγόντων μέτρων τα οποία ενδέχεται να απαιτηθούν για την αντιμετώπιση μη αναμενόμενων καταστάσεων·γ) τη λήψη μέτρων για να εξασφαλιστεί ότι η αλιευτική προσπάθεια είναι ανάλογη προς τις αλιευτικές δυνατότητες. Όσον αφορά τους τύπους αλιείας που προσανατολίζονται σε αποθέματα τα οποία υφίστανται υπερεκμετάλλευση, πρέπει να αντιμετωπιστεί η πλεονάζουσα αλιευτική ικανότητα του στόλου, με ταυτόχρονη καταβολή προσπαθειών από τρίτες χώρες αντίστοιχων με εκείνες της Κοινότητας·δ) τη λήψη τεχνικών μέτρων όπως είναι το ελάχιστο μέγεθος, το μέγεθος των ματιών και των αγκιστριών, η διάσταση και ο εξαρτισμός του εργαλείου, η χωροχρονική απαγόρευση και οι θαλάσσιες προστατευόμενες περιοχές, με βάση τις βέλτιστες διαθέσιμες επιστημονικές συμβουλές·.ε) τη λήψη μέτρων παρακολούθησης, ελέγχου και επιτήρησης, με στόχο την εξασφάλιση του προσήκοντα ελέγχου των αλιευτικών δραστηριοτήτων, της ικανότητας του στόλου και της εφαρμογής μέτρων που λαμβάνει το κράτος λιμένα για την ενίσχυση της συμμόρφωσης με τους κανόνες της ΓΕΑΜ και την ευθυγράμμιση με την κοινοτική νομοθεσία όσον αφορά τις δραστηριότητες ΠΛΑ·στ) τη λήψη αποτελεσματικών εμπορικών μέτρων με στόχο να εξασφαλιστεί η διατήρηση των αποθεμάτων της ΓΕΑΜ·ζ) το θεσμικό εκσυγχρονισμό της ΓΕΑΜ.